Samanlagt greiddi Jarðvarmi 47 milljarða króna fyrir hlutina , en þeir nema 66,6 prósent af útgefnu hlutafé í HS Orku . Miðað við það verð er heildarvirði Bláa lónsins 50 milljarðar króna . Lee Mellor , einn meðeiganda Ancala Partners , segir að í rekstri HS Orku deili Ancala og Jarðvarmi sameiginlegri hugmyndafræði þar sem áhersla er lögð á stuðning við stjórnendur , frekari fjárfestingar og samstarf til langs tíma . „ Jarðvarmi hefur verið hluthafi í félaginu frá árinu 2011 og stutt það afar vel . Beaty , sem hefur verið stjórnarformaður HS Orku árum saman , leiddi uppkaup sænska skúffufyrirtækisins Magma Energy Sweden á hlutum í HS Orku á árunum 2009 og 2010 . Þrátt fyrir mikinn pólitískan mótþróa , og umræður um hvort ríkið gæti gengið inn í kaupin eða komið í veg fyrir þau á annan hátt , þá náði hann að kaupa alls 98,53 prósent hlut í orkufyrirtækinu á alls um 33 milljarða króna . Miðað við verðmiðann sem er á sölunni til Jarðvarma þá er heildarvirði HS Orku nú um 69 milljarðar króna . Fyrirtækið hefur því reynst ágætis fjárfesting fyrir þá sem keyptu það á sínum tíma . Fyrirtæki Beaty fór síðan í gegnum sameiningar og endaði undir hatti Innergex , sem gekk frá sölunni á hlut sínum í HS Orku í dag . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .